सरकार ने 9% बढ़ाया महंगाई भत्ता; 212 से बढ़कर 221% हुआ, छठे वेतनमान वालों को ही लाभ
Haryana CM Manohar Lal's Big Decision: What is the dearness allowance in Haryana 2023? What is the new DA of Haryana Govt employees?हरियाणा सरकार ने कर्मचारियों और पेंशनरों को बड़ी राहत दी है। सरकार ने छठे वेतन आयोग की सिफारिशों के अनुसार वेतन और पेंशन ले रहे कर्मचारियों का 9 प्रतिशत महंगाई भत्ता बढ़ाने का फैसला किया है।
हरियाणा सरकार ने कर्मचारियों और पेंशनरों को बड़ी राहत दी है। सरकार ने छठे वेतन आयोग की सिफारिशों के अनुसार वेतन और पेंशन ले रहे कर्मचारियों का 9 प्रतिशत महंगाई भत्ता बढ़ाने का फैसला किया है। इस फैसले के बाद महंगाई भत्ता 212 प्रतिशत से बढ़कर 221 हो गया है। राज्य के वित्त विभाग के द्वारा इस बाबत आदेश जारी कर दिए गए हैं।
कर्मचारियों और पेंशनरों को बढ़े हुए डीए का लाभ जनवरी से मिलेगा।
जून की तनख्वाह में होगा शामिल
हरियाणा सरकार की ओर से जारी आदेश में कहा गया है कि जुलाई में मिलने वाली जून की तनख्वाह और पेंशन में बढ़ा हुआ महंगाई भत्ता शामिल होगा। अच्छी बात यह भी है कि कर्मचारियों और पेंशनरों को पांच महीने का एरियर भी सरकार के द्वारा दिया जाएगा।
हरियाणा में लागू है सातवां वेतन आयोग
हरियाणा में सातवां वेतन आयोग लागू है। सातवें वेतन आयोग के अनुसार वेतन और पेंशन ले रहे कर्मचारियों और पेंशनरों को महंगाई भत्ता पहले ही 4% सरकार दे रही है। पहले इस आयोग के तहत वेतन और तनख्वाह ले रहे कर्मचारियों और पेंशनरों को महंगाई भत्ता 4 प्रतिशत से बढ़ाते हुए 38 से 42 प्रतिशत किया जा चुका है।
सूबे में सातवें वेतन आयोग के अनुसार वेतन ले रहे दो लाख 85 हजार कर्मचारियों और दो लाख 62 हजार पेंशनर्स को 34 प्रतिशत महंगाई भत्ता दिया जा रहा है।